
Ajka Város Önkormányzata Polgármesterének 11/2020.  (IV.2.) önkormányzati rendelete önkormányzati rendeletek megerősítéséről és önkormányzati rendelet rendelkezéseinek hatályon kívül helyezéséről  
Ajka Város Önkormányzata Képviselő-testülete hatáskörében eljáró polgármester a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, a szociális igazgatásról és szociális ellátásokról szóló 1993. évi III. törvény 92. § (1)-(2) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében, a helyi adókról szóló 1990. évi C. törvény 1. § (1) bekezdésében, a Magyarország Alaptörvénye 32. cikk (2) bekezdésében meghatározott hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8., 8a. és 13. pontjában, a Magyarország Alaptörvénye 32. cikk (1) bekezdés d) és f) pontjában meghatározott feladatkörében, a veszélyhelyzet kihirdetéséről szóló 40/2020. (III.11.) Korm. rendelet alapján eljárva a következőket rendeli el. 

1. § Ajka Város Önkormányzata Képviselő-testületének a személyes gondoskodást nyűjtó szociális és gyermekjóléti ellátásokról és a fizetendő térítési díjakról szóló 29/2013. (XII.16.) önkormányzati rendeletének módosításáról szóló 7/2020. (III.23.) önkormányzati rendeletét, az idegenforgalmi dóról szóló 4/2020. (II.14.) önkormányzati rendelet módosításáról szóló 8/2020. (III.20.) önkormányzati rendeletét, valamint az önkormányzat 2019. évi költségvetéséről szóló 5/2019. (II.14.) önkormányzati rendelet módosításáról szóló 9/2020. (III.20.) önkormányzati rendeletét megerősítem.
2. § (1) E rendelet a kihirdetését követő napon lép hatályba. 
(2) Hatályát veszti az Önkormányzat Szervezeti és Működési Szabályzatáról szóló 31/2019. (X.24.) önkormányzati rendelet 13. § (6) és (7) bekezdése.
Ajka, 2020. április 1.
A rendelet kihirdetésének időpontja: 2020. április 2.

INDOKOLÁS

1. 
§-hoz:

Magyarország Kormánya 2020. március 11-én a 40/2020. (III.11.) Korm. rendelettel a veszélhelyzet kihirdetéséről döntött.


A  katasztrófavédelemről és a hozzá kapcsolódó egyes törvények módosításáról szóló 
2011. évi CXXVIII. törvény 46. § (4) bekezdése értelmében a veszélyhelyzetben a 
települési önmkormányzat képviselő-testületének feladat- és hatáskörét a 
polgármester gyakorolja. 


A Belügyminisztérium önkormányzati államtitkára, valamint a Miniszterelnökség 
területi közigazgatásért felelős államtitkára által kiadott, 2020. március 27-én kelt 
állásfoglalás („Segédlet a kataszrófavédelmi törvény veszélyhelyzetre vonatkozó 
rendelkezéseink gyakorlati alkalmazásához”) értelmében a 2020. március 11-e után 
hozott képviselő-testületi döntések, közöttük a képviselő-testület által alkotott 
önkormányzati rendeletek hatálya a polgármester megerősítésével, önkormányzati
rendelet esetén a polgármester által alkotott 
önkormányzati rendeletben rögzített 
polgármnesteri megerősítéssel lehetséges. 


A rendelet 1. §-a Ajka Város Önkormányzata Képviselő-testületének 2020. március 
19-i képviselő-testületi ülésén alkotott három rendeletet polgármesteri 
megerősítéséről rendelkezik.
2. §-hoz: 
A szakasz első bekezdése a rendelet hatályba lépésről rendelkezik.

A szakasz második bekezdése az Önkormányzat Szervezeti és Működési Szabályzatáról szóló 31/2019. (X.24.) önkormányzati rendelet 13. § (6) és (7) bekezdésének hatályon kívül helyezéséről rendelkezik. Mivel a  katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a veszélyhelyzetben a települési önmkormányzat képviselő-testületének feladat- és hatáskörét a polgármester gyakorolja, ezért a képviselő-testület ülést a veszélhelyzetben elektronikus eszközök igénybevételével sem tarthat testületi ülést. Ennek megfelelően a törvénysértő önkormányzati rendeleti előírásokat hatályon kívül kell helyezni.
Ajka, 2020. április 1.

